คิดให้ดีก่อนทำ สื่อสารด้วยความเห็นอกเห็นใจ ใช้การสื่อสารแบบไม่ใช้คำพูด
การทะเลาะเบาะแว้งจะค่อยๆ ทำลายความสัมพันธ์ไปเรื่อยๆ ถ้าทำได้ให้เลี่ยงการทะเลาะเบาะแว้งไปเลย ถ้ามันเป็นเรื่องไร้สาระ มันก็ไม่คุ้มค่าที่จะทำร้ายความรู้สึกของอีกฝ่ายหรือความสัมพันธ์ที่คุณมีกับเขา การเลี่ยงที่จะไม่ทะเลาะกันเรื่องเล็กๆ น้อยๆ เป็นการแสดงให้เห็นว่าคุณเห็นคุณค่าในตัวเขาได้เป็นอย่างมาก  เช่น ถ้ามีคนพูดกับคุณประมาณว่า “วันนี้ผมเผ้ากระเซอะกระเซิงจัง” มันก็อาจจะไม่คุ้มค่าที่จะหันไปโต้ตอบ แต่ถ้ามีใครขโมยเงินคุณไป คุณก็อาจจะต้องพูดคุยเรื่องขอบเขตกับเขาให้ชัดเจน ถ้าคุณทะเลาะกัน ให้ขอโทษ วิธีนี้จะแสดงให้เห็นว่าคุณเองก็ยอมรับว่าตัวเองมีส่วนผิดในความขัดแย้ง และคุณเองก็เห็นคุณค่าของอีกฝ่ายมากพอที่จะยอมรับความผิดนี้ ซึ่งเป็นสิ่งที่ทำให้เขารู้ได้จริงๆ ว่าคุณเห็นคุณค่าในตัวเขา การทำให้อีกฝ่ายประหลาดใจเป็นการแสดงให้เห็นว่าคุณนึกถึงเขา นอกจากนี้ยังเป็นการทำให้อีกฝ่ายรู้ด้วยว่าคุณรู้จักเขามากพอคุณจะทำให้เขาประหลาดใจกับสิ่งที่เขาเองต้องถูกใจแน่ๆ ของขวัญที่ไม่ได้คาดคิดมาก่อน อาหาร หรือทริปไปเที่ยวสามารถแสดงให้เขารู้ได้ว่าคุณเห็นคุณค่าในตัวเขาจริงๆ  เช่น การแวะไปหาเขาพร้อมกับอาหารจากร้านอาหารโปรดของเขา หรือการทำอาหารที่เพื่อนชอบก็เป็นการแสดงออกให้เขารู้ว่าคุณเห็นคุณค่าในตัวเขา นอกจากนี้คนเรายังรู้สึกได้ด้วยว่าอีกฝ่ายเห็นคุณค่าของเราเวลาที่เขาซื้อของฝากเล็กๆ น้อยๆ ระหว่างไปเที่ยวกลับมาให้ เพราะมันแสดงให้เห็นว่าคุณนึกถึงเขา เมื่อคนที่คุณห่วงใยเขาต้องการคุณ คุณก็ต้องให้เวลากับเขา บางครั้งคุณก็ต้องหยุดสิ่งที่คุณทำอยู่ทันที หรือบางครั้งคุณก็สามารถสัญญากับเขาได้ว่าจะไปกินมื้อเที่ยงด้วยกันทีหลังภายในสัปดาห์นี้ คุณควรรักษาสัญญาที่ให้ไว้กับคนที่คุณเห็นคุณค่าในตัวเขาเสมอ ไม่อย่างนั้นเขาจะเริ่มรู้สึกว่าเขาไม่ได้สำคัญกับคุณ เช่น ถ้าเพื่อนอยากให้คุณไปช่วยขนของย้ายบ้านช่วงวันหยุดสุดสัปดาห์ คุณก็ควรจัดการตารางของคุณให้ว่างแล้วไปช่วยเพื่อน เวลาที่คุณอยู่กับคนที่คุณสนิท ให้มอบความสนใจให้เขาอย่างเต็มที่  เลี่ยงสิ่งที่เบี่ยงเบนความสนใจอย่างโทรศัพท์มือถือหรือโทรทัศน์และหันมาพูดคุยกับเขา ตั้งใจฟังอีกฝ่ายและแสดงความสนใจในสิ่งที่เขาพูดอย่างจริงใจ  เช่น ถ้าคุณรับประทานอาหารกลางวันกับพ่อแม่ ให้ปิดโทรศัพท์มือถือเมื่ออยู่ที่โต๊ะอาหาร ใช้พลังของการสัมผัส ถ้าคนๆ นั้นเป็นเพื่อนสนิทหรือเป็นญาติ ให้ตบหลัง กอด หรือหอมแก้ม แต่ถ้าเป็นคนรักที่ใกล้ชิดกัน ก็ให้ลองนวดหลัง คลอเคลียกันบนโซฟา หรือจูบ การพูดว่า “ผมรักคุณนะ” เป็นคำพูดที่แสดงถึงการเห็นคุณค่าและความห่วงใยที่พบได้ทั่วไป แต่ก็มีวิธีการพูดแบบอื่นๆ ที่เป็นการแสดงให้เห็นว่าคุณเห็นคุณค่าในตัวเขาที่ตรงไปตรงมาและเจาะจงกว่า ซึ่งสิ่งนี้เป็นสิ่งสำคัญเพราะแต่ละคนแสดงออกและรับความรักกับความเห็นอกเห็นใจในแบบที่แตกต่างกันออกไป ยิ่งคุณสื่อสารว่าคุณเห็นคุณค่าในตัวเขาในแบบต่างๆ ได้มากเท่าไหร่ เขาก็จะยิ่งเห็นว่าคุณจริงใจมากเท่านั้น ตัวอย่างก็เช่น:  “ผมชอบอยู่กับคุณนะ” “ผมขอบคุณทุกสิ่งทุกอย่างที่คุณทำให้ผมนะ” “คุณเป็นเพื่อนสนิทคนนึงของผมเลยนะ” บางครั้งการแสดงออกว่าคุณเห็นคุณค่าในตัวใครสักคนก็มาในรูปแบบของความไว้ใจ เปิดใจให้กับอีกฝ่ายและเล่าสิ่งที่คุณไม่ได้เล่าให้ใครฟังง่ายๆ อนุญาตให้เขาได้สนิทกับคุณ แล้วเขาจะรู้ว่าคุณเห็นคุณค่าในตัวเขา เช่น คุณอาจจะบอกเขาว่าคุณประทับใจเรื่องราวในวัยเด็กที่ปกติแล้วคุณไม่ได้เล่าให้ใครฟัง คนที่คุณเห็นคุณค่าในตัวเขาก็ควรจะเล่าเรื่องส่วนตัวของเขาให้คุณฟังได้ด้วย  พยายามแสดงให้เขาเห็นว่าคุณสนใจว่าชีวิตเขาเป็นอย่างไร และพยายามแสดงปฏิกิริยาทางอารมณ์ที่จริงใจกลับไป อย่าหัวเราะเยาะหรือเยาะเย้ยคนที่ยอมเปิดใจกับคุณ เพราะมันจะทำให้เขาอับอายและไม่เปิดใจกับคุณอีกเลย และการแสดงให้อีกฝ่ายเห็นว่าคุณคอยอยู่เคียงข้างเขาเสมอก็เป็นการพิสูจน์ให้เห็นว่า คุณเห็นคุณค่าในตัวเขา และเขาก็จะเห็นคุณค่าในตัวคุณกลับมาด้วย เช่น ถ้าคนที่คุณสนิทเขากำลังอยู่ในช่วงเลิกกับแฟนหรือหย่าร้างมา เขาก็อาจจะอยากได้คุณเป็นที่พึ่ง อย่าทำเหมือนว่าสถานการณ์ของเขาเป็นเรื่องไร้สาระหรือเล่นมุกเรื่องนี้ด้วยการพูดว่า “อย่ามาทำขี้แยใส่ฉันนะ ออกไปหาแฟนใหม่โน่นไป” แต่ให้ช่วยประคับประคองเขาด้วยการพูดว่า “ฉันรู้ว่าเธอกำลังผ่านช่วงเวลาที่ยากมากๆ มีอะไรที่ฉันพอจะทำให้เธอรู้สึกดีขึ้นได้บ้างไหม” บางครั้งเราก็ยุ่งวุ่นวายและจมอยู่กับเรื่องราวต่างๆ ในชีวิตจนลืมที่จะแสดงความขอบคุณต่อเพื่อนๆ และคนที่เรารัก เรามักจะไม่สนใจสิ่งต่างๆ ในชีวิตรวมถึงผู้คนด้วย แม้ว่าเราจะไม่ได้ตั้งใจก็ตาม ลองคิดถึงสิ่งที่คุณสามารถทำได้เพื่อแสดงความรู้สึกขอบคุณ  เช่น ลองขอบคุณคนที่คุณรักเวลาที่เขาทำสิ่งต่างๆ ให้คุณ แม้ว่ามันจะเป็นเรื่องเล็กๆ น้อยๆ ก็ตาม บอกเขาว่า “ขอบคุณที่ล้างจานให้นะ ฉันดีใจมากเลยที่เธอช่วย” นอกจากนี้คุณก็อาจจะเขียนบันทึกแสดงความขอบคุณ เขียนสิ่งต่างๆ ที่คุณรู้สึกขอบคุณแบบเฉพาะเจาะจง แล้วเอาให้เพื่อนๆ และครอบครัวอ่าน บอกเขาว่า “ผมรักคุณนะ” หรือเขียนโน้ตบอกเขาว่าเขามีความหมายกับคุณ ทำให้คุณยิ้มได้ หรือเข้ามาเติมเต็มชีวิตคุณมากแค่ไหน การรับรู้ถึงคุณสมบัติที่ดีที่สุดของอีกฝ่ายจะแสดงให้เขาเห็นว่า คุณสังเกตและเห็นคุณค่าในคุณสมบัติเหล่านั้น อย่าลืมชมเขาบ่อยๆ คำชมทั่วไปก็เช่น  :  “เธอนี่สุดยอดไปเลยนะ” “ฉันว่าเธอสวยออก” “เธอใจดีแล้วก็ใส่ใจคนอื่นมากเลย” การแสดงถึงการเห็นคุณค่าที่แท้จริงก็คือการอยู่เคียงข้างเขาในยามที่เขาลำบาก ถ้าคนที่คุณเห็นคุณค่าในตัวเขาขอความช่วยเหลือจากคุณ ให้ทำทุกสิ่งทุกอย่างที่คุณทำได้เพื่อช่วยเหลือเขา และถ้าคุณรู้ว่าเขากำลังเผชิญกับช่วงเวลาที่ยากลำบาก ให้พยายามทำสิ่งดีๆ ให้เขามากเป็นพิเศษ เช่น ถ้าเขากำลังผ่านช่วงเวลาที่ยากลำบาก คุณก็อาจจะเอาอาหารไปให้เขาหรือแวะไปที่บ้านเพื่อทำงานบ้านให้ แน่นอนว่าการสื่อสารแบบต่อหน้านั้นดีที่สุด แต่การสื่อสารในชีวิตประจำวันส่วนใหญ่ทุกวันนี้มักจะผ่านโทรศัพท์ อีเมล หรือข้อความมากกว่าจนทำให้เราติดต่อกับคนที่เรารักผ่านช่องทางเหล่านี้ได้ง่ายๆ ส่งข้อความสั้นๆ ไปหาเขาเพื่อบอกว่าคุณเป็นห่วง  การส่งข้อความและอีเมลเป็นวิธีการที่ง่ายและรวดเร็ว และเป็นวิธีแสดงออกว่าคุณเห็นคุณค่าในตัวเขาในอีกรูปแบบหนึ่ง ลองส่งข้อความไปบอกเขาว่า “ฉันขอบคุณคุณมากนะ” หรือ “ฉันรักคุณนะ” ส่งอีเมลสั้นๆ ไปบอกเขาว่า “ฉันคิดถึงคุณนะ” หรือ “ฉันอยากเจอคุณเร็วๆ จังเลย” เวลาที่คุณคุยกับใคร ให้มอบความสนใจไปที่เขาทั้งหมด วิธีนี้จะทำให้เขารู้สึกว่าตัวเองสำคัญและมีคนเห็นคุณค่าในตัวเขา มองเข้าไปในตาเขาเวลาที่คุณพูดหรือฟังเขาพูด แล้วเขาจะรู้โดยอัตโนมัติว่าคุณสนใจเขาคนเดียว
เลี่ยงการทะเลาะเบาะแว้ง. กล่าวขอโทษ. ทำให้เขาประหลาดใจ. อยู่เคียงข้างคนที่คุณเห็นคุณค่าในตัวเขา. ให้ความสนใจกับคนที่คุณห่วงใยเขา. หาวิธีการหลายๆ แบบเพื่อบอกเขาว่าคุณห่วงใยเขา. เล่าเรื่องส่วนตัวให้เขาฟัง. เข้าอกเข้าใจ. แสดงความขอบคุณ. กล่าวชมเขา. ช่วยเหลือเขาในยามที่เขาต้องการ. ส่งข้อความไปหา. มองเข้าไปในตาเขาเวลาคุยกัน.
https://www.wikihow.com/Show-Someone-You-Appreciate-Them https://www.wikihow.com/Show-Someone-You-Appreciate-Them https://www.wikihow.com/Show-Someone-You-Appreciate-Them
Acting Thoughtfully Communicating Compassionately Using Nonverbal Communication